
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 695 

24 Απριλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση της Επιτροπής Παρακολούθησης του 
Επιχειρησιακού Προγράμματος «Ανάπτυξη Ανθρώ¬ 
πινου Δυναμικού, Εκπαίδευση και Δια Βίου Μάθη¬ 
ση» 2014-2020. 1 

Συμπληρωματικά μέτρα εφαρμογής των ενωσιακών 
διατάξεων του κοινοτικού συστήματος ελέγχου 
για την ορθή και απρόσκοπτη λειτουργία Ολοκλη¬ 
ρωμένου Συστήματος Παρακολούθησης και Κα¬ 
ταγραφής Αλιευτικών Δραστηριοτήτων (Ο.Σ.Π.Α) 
και για την υποβολή δεδομένων από τις επιχει¬ 


ρήσεις του τομέα αλιείας. 2 

Τροποποίηση της με αριθ. 3323/99635/1-8-2014 
υπουργικής απόφασης «Δυναμικό παραγωγής οι- 

νοποιήσιμων ποικιλιών αμπέλου». 3 

Ορισμός αναπληρωτή του Γενικού Γραμματέα 
του Ελληνικού Οργανισμού Τουρισμού (Ε.Ο.Τ4 


ΑΠΟΦΑΣΕΙ Σ 

Αριθμ. 4451 (1) 


Συγκρότηση της Επιτροπής Παρακολούθησης του Επιχει¬ 
ρησιακού Προγράμματος «Ανάπτυξη Ανθρώπινου Δυ¬ 
ναμικού, Εκπαίδευση και Δια Βίου Μάθηση» 2014-2020. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΥΠΟΔΟΜΩΝ, ΝΑΥΤΙΛΙΑΣ 
ΚΑΙ ΤΟΥΡΙΣΜΟΥ - ΠΟΛΙΤΙΣΜΟΥ, ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ - ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑ¬ 
ΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα» που κυρώθηκε με 
το άρθρο 1 του Π.Δ. 63/2005 «Κωδικοποίηση της νομο¬ 
θεσίας για την Κυβέρνηση και τα Κυβερνητικά Όργανα» 
(ΦΕΚ Α' 98). 

2. Τις διατάξεις του Ν. 4314/2014 «Α) Για τη διαχείριση, 
τον έλεγχο και την εφαρμογή αναπτυξιακών παρεμ¬ 
βάσεων για την προγραμματική περίοδο 2014-2020, Β) 
Ενσωμάτωση της Οδηγίας 2012/17 του Ευρωπαϊκού Κοι¬ 
νοβουλίου και του Συμβουλίου της 13 ης Ιουνίου 2012 (ΕΕ 
ί_ 156/16.6.2012) στο ελληνικό δίκαιο, τροποποίηση του 


Ν. 3419/2005 (Α' 297) και άλλες διατάξεις» (ΦΕΚ Α' 265) 
και ιδίως των άρθρων 24 και 58 (παρ. 6) αυτού. 

3. Τον Κανονισμό (ΕΕ) αριθ. 1303/2013 του Ευρωπα¬ 
ϊκού Κοινοβουλίου και του Συμβουλίου της 17 ης Δε¬ 
κεμβρίου 2013 περί καθορισμού κοινών διατάξεων για 
το Ευρωπαϊκό Ταμείο Περιφερειακής Ανάπτυξης, το 
Ευρωπαϊκό Κοινωνικό Ταμείο, το Ταμείο Συνοχής, το 
Ευρωπαϊκό Γεωργικό Ταμείο Αγροτικής Ανάπτυξης και 
το Ευρωπαϊκό Ταμείο Θάλασσας και Αλιείας και περί 
καθορισμού γενικών διατάξεων για το Ευρωπαϊκό Τα¬ 
μείο Περιφερειακής Ανάπτυξης, το Ευρωπαϊκό Κοινωνι¬ 
κό Ταμείο, το Ταμείο Συνοχής, το Ευρωπαϊκό Γεωργικό 
Ταμείο Αγροτικής Ανάπτυξης και το Ευρωπαϊκό Ταμείο 
Θάλασσας και Αλιείας και για την κατάργηση του κα¬ 
νονισμού (ΕΚ) αριθ. 1083/2006 και ιδίως τα άρθρα 47, 
48, 49 και 110 αυτού. 

4. Τον Κανονισμό (ΕΕ) αριθ. 1301/2013 του Ευρωπαϊκού 
Κοινοβουλίου και του Συμβουλίου της 17 ης Δεκεμβρίου 
2013 σχετικά με το Ευρωπαϊκό Ταμείο Περιφερειακής 
Ανάπτυξης και για τη θέσπιση ειδικών διατάξεων σχε¬ 
τικά με τον στόχο «Επενδύσεις στην ανάπτυξη και την 
απασχόληση» και για την κατάργηση του κανονισμού 
(ΕΚ) αριθ. 1080/2006. 

5. Τον Κανονισμό (ΕΕ) αριθ. 1304/2013 του Ευρωπαϊκού 
Κοινοβουλίου και του Συμβουλίου της 17 ης Δεκεμβρίου 2013 
για το Ευρωπαϊκό Κοινωνικό Ταμείο και την κατάργηση 
του κανονισμού (ΕΚ) αριθ. 1081/2006 του Συμβουλίου. 

6. Τον κατ’ εξουσιοδότηση κανονισμό (ΕΕ) αριθ. 
240/2014 της Επιτροπής της 7 ης Ιανουάριου 2014 σχετικά 
με τον ευρωπαϊκό κώδικα δεοντολογίας για την εταιρική 
σχέση στο πλαίσιο των ευρωπαϊκών διαρθρωτικών και 
επενδυτικών ταμείων. 

7. Την με αριθμό 0(2014)10128/17.12.2014 απόφαση της 
Ευρωπαϊκής Επιτροπής για την έγκριση του Επιχειρησι¬ 
ακού Προγράμματος «Ανάπτυξη Ανθρώπινου Δυναμικού, 
Εκπαίδευση και Διά Βίου Μάθηση». 

8. Το Π.Δ. 4/2002 «Εκτέλεση ενεργειών τεχνικής βο¬ 
ήθειας - στήριξης και διαχείριση αντίστοιχων πόρων» 
(ΦΕΚ Α' 3). 

9. Την εισήγηση της Διαχειριστικής Αρχής του Επι¬ 
χειρησιακού Προγράμματος «Ανάπτυξη Ανθρώπινου 
Δυναμικού, Εκπαίδευση και Διά Βίου Μάθηση». 

10. Το Π.Δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (ΦΕΚ Α' 24). 

11. Το Π.Δ. 25/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 21). 

12. Το γεγονός ότι από την έκδοση της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Αρθρο 1 

Συγκρότηση της Επιτροπής Παρακολούθησης 
του Επιχειρησιακού Προγράμματος 

Συγκροτείται Επιτροπή Παρακολούθησης του Επιχει¬ 
ρησιακού Προγράμματος «Ανάπτυξη Ανθρώπινου Δυ¬ 
ναμικού, Εκπαίδευση και Διά Βίου Μάθηση» 2014-2020, 
αποτελούμενη από τους κάτωθι: 

I. Πρόεδρος της Επιτροπής Παρακολούθησης του 
Επιχειρησιακού Προγράμματος «Ανάπτυξη Ανθρώπινου 
Δυναμικού, Εκπαίδευση και Διά Βίου Μάθηση» ορίζεται 
ο Ειδικός Γραμματέας Διαχείρισης Τομεακών ΕΠ του 
ΕΚΤ, ο οποίος εποπτεύει τη Διαχειριστική Αρχή του 
Επιχειρησιακού Προγράμματος. 

II. Μέλη 1 της Επιτροπής Παρακολούθησης του Επιχει¬ 
ρησιακού Προγράμματος «Ανάπτυξη Ανθρώπινου Δυνα¬ 
μικού, Εκπαίδευση και Διά Βίου Μάθηση» με δικαίωμα 
ψήφου είναι: 

α) Εκπρόσωποι των αρχών διαχείρισης, συντονισμού 
και πιστοποίησης. 

1. Ο Γενικός Γραμματέας Δημοσίων Επενδύσεων - 
ΕΣΠΑ με αναπληρωτή του, τον προϊστάμενο της Εθνικής 
Αρχής Συντονισμού ΕΣΠΑ (ΕΑΣ). 

2. Εκπρόσωπος της Ειδικής Υπηρεσίας Συντονισμού 
της Εφαρμογής (ΕΥΣΕ) της ΕΑΣ. 

3. Εκπρόσωπος της Ειδικής Υπηρεσίας Συντονισμού 
και Παρακολούθησης Δράσεων Ευρωπαϊκού Κοινωνικού 
Ταμείου (ΕΥΣΕΚΤ). 

4. Ο Προϊστάμενος της Ειδικής Υπηρεσίας Διαχείρισης 
του Επιχειρησιακού Προγράμματος «Ανάπτυξη Ανθρώ¬ 
πινου Δυναμικού, Εκπαίδευση και Διά Βίου Μάθηση», με 
αναπληρωτή τον Αναπληρωτή Προϊστάμενο της Ειδικής 
Υπηρεσίας Διαχείρισης του Επιχειρησιακού Προγράμ¬ 
ματος «Ανάπτυξη Ανθρώπινου Δυναμικού, Εκπαίδευση 
και Διά Βίου Μάθηση». 

5. Εκπρόσωπος της Ειδικής Υπηρεσίας Αρχής Πιστο¬ 
ποίησης και Εξακρίβωσης Συγχρηματοδοτούμενων Προ¬ 
γραμμάτων. 

6. Ο Προϊστάμενος της Ειδικής Υπηρεσίας Διαχείρισης 
του Επιχειρησιακού Προγράμματος «Μεταρρύθμιση του 
Δημόσιου Τομέα». 

β) Εκπρόσωποι δημοσίων αρχών, ειδικών υπηρεσιών 
και επιτελικών δομών υπουργείων και της ΜΟΔ. 

7. Ο Γενικός Γραμματέας του Υπουργείου Πολιτισμού, 
Παιδείας και Θρησκευμάτων ή εκπρόσωπος του. 

8. Εκπρόσωπος της Επιτελικής Δομής ΕΣΠΑ του 
Υπουργείου Οικονομίας, Υποδομών, Ναυτιλίας και Του¬ 
ρισμού (Τομέας Ναυτιλίας). 

9. Ο Προϊστάμενος της Επιτελικής Δομής ΕΣΠΑ του 
Υπουργείου Πολιτισμού, Παιδείας και Θρησκευμάτων. 

10. Ο Προϊστάμενος της Επιτελικής Δομής ΕΣΠΑ του 
Υπουργείου Εργασίας και Κοινωνικής Αλληλεγγύης. 

11. Εκπρόσωπος του Ινστιτούτου Εκπαιδευτικής Πο¬ 
λιτικής (ΙΕΠ) του Υπουργείου Πολιτισμού, Παιδείας και 
Θρησκευμάτων. 


12. Εκπρόσωπος του Εθνικού Ινστιτούτου Εργασίας 

13. Ο Γενικός Γραμματέας του Υπουργείου Εργασίας 
και Κοινωνικής Αλληλεγγύης ή εκπρόσωπος του. 

14. Ο Γ ενικός Γ ραμματέας Διαχείρισης Κοινοτικών και 
Αλλων Πόρων του Υπουργείου Εργασίας και Κοινωνικής 
Αλληλεγγύης ή εκπρόσωπος του. 

15. Ο Προϊστάμενος της Διεύθυνσης Απασχόλησης 
του Υπουργείου Εργασίας και Κοινωνικής Αλληλεγγύης 

16. Εκπρόσωπος της Ειδικής Γραμματείας του Σώμα¬ 
τος Επιθεώρησης Εργασίας του Υπουργείου Εργασίας 
και Κοινωνικής Αλληλεγγύης. 

17. Εκπρόσωπος του Ιδρύματος Νεολαίας και Διό Βίου 
Μάθησης (ΙΝΕΔΙΒΙΜ) του Υπουργείου Πολιτισμού, Παι¬ 
δείας και Θρησκευμάτων. 

18. Εκπρόσωπος της Επιτελικής Δομής ΕΣΠΑ του 
Υπουργείου Εσωτερικών (Τομέας Μεταναστευτικής 
Πολιτικής). 

19. Εκπρόσωπος της Γενικής Γραμματέας Ισότητας 
των Φύλων του Υπουργείου Εσωτερικών και Διοικητικής 
Ανασυγκρότησης. 

20. Εκπρόσωπος της Μονάδα Οργάνωσης Διαχείρισης 
(ΜΟΔ) ΑΕ. 

21. Εκπρόσωπος του Οργανισμός Απασχόλησης Ερ¬ 
γατικού Δυναμικού (ΟΑΕΔ). 

22. Εκπρόσωπος της Γενικής Γραμματείας Πρόνοιας 
του Υπουργείου Εργασίας και Κοινωνικής Αλληλεγγύης 

23. Ο Πρόεδρος του Εθνικού Οργανισμού Πιστοποίη¬ 
σης Προσόντων και Επαγγελματικού Προσανατολισμού 
(ΕΟΠΠΕΠ). 

24. Εκπρόσωπος της Συνόδου των Πρύτανεων. 

25. Εκπρόσωπος της Συνόδου των Προέδρων των Τε- 
χνολογικών Εκπαιδευτικών Ιδρυμάτων. 

β) Εκπρόσωποι κοινωνικών εταίρων, ομοσπονδιών και 
Μη Κυβερνητικών Οργανώσεων. 

26. Εκπρόσωπος της Ένωσης Περιφερειών Ελλάδας 
(ΕΝΠΕ). 

27. Εκπρόσωπος της Κεντρικής Ένωσης Δήμων Ελ¬ 
λάδας (ΚΕΔΕ). 

28. Εκπρόσωπος της Εθνικής Συνομοσπονδίας Ατόμων 
με Αναπηρία (ΕΣΑμεΑ). 

29. Εκπρόσωπος της Γ ενικής Συνομοσπονδίας Εργα¬ 
τών Ελλάδος (ΓΣΕΕ). 

30. Εκπρόσωπος της Γ ενικής Συνομοσπονδίας Επαγ- 
γελματιών Βιοτεχνών Εμπόρων Ελλάδας (ΓΣΕΒΕΕ). 

31. Εκπρόσωπος της Εθνικής Συνομοσπονδίας Ελλη¬ 
νικού Εμπορίου (ΕΣΕΕ). 

32. Εκπρόσωπος του Συνδέσμου Ελληνικών Βιομηχα¬ 
νιών (ΣΕΒ). 

33. Εκπρόσωπος του Συνδέσμου Ελληνικών Τουριστι¬ 
κών Επιχειρήσεων (ΣΕΤΕ). 

34. Ο Πρόεδρος της Πανελλήνιας Ομοσπονδίας Συλλό¬ 
γων Διδακτικού και Ερευνητικού Προσωπικού Ανώτατων 
Εκπαιδευτικών Ιδρυμάτων (ΑΕΙ ΠΟΣΔΕΠ). 

35. Εκπρόσωπος της Ομοσπονδίας Συλλόγου Εκπαι¬ 
δευτικού Προσωπικού Τεχνολογικών Εκπαιδευτικών 
Ιδρυμάτων (ΟΣΕΠ-ΤΕΙ). 

36. Εκπρόσωπος της Ομοσπονδίας Λειτουργών Μέσης 
Εκπαίδευσης (ΟΛΜΕ). 

37. Εκπρόσωπος Διδασκαλικής Ομοσπονδίας Ελλάδος 
(ΔΟΕ). 

38. Εκπρόσωπος της Ομοσπονδίας Ιδιωτικών Εκπαι¬ 
δευτικών Λειτουργών Ελλάδος (ΟΙΕΛΕ). 


1 Για τη σύνθεση της Επιτροπής Παρακολούθησης λαμβάνεται υπόψη ο Κανονισμός (ΕΕ) 240/2014 της Επιτροπής σχετικά με τον ευρωπαϊκό 
κώδικα δεοντολογίας για την εταιρική σχέση στο πλαίσιο των ευρωπαϊκών διαρθρωτικών και επενδυτικών ταμείων. 

39. Εκπρόσωπος (1) της Ομοσπονδίας Εθελοντικών Μη 
Κυβερνητικών Οργανώσεων. 

III. Στην Επιτροπή Παρακολούθησης του Επιχειρησια¬ 
κού Προγράμματος «Ανάπτυξη Ανθρώπινου Δυναμικού, 
Εκπαίδευση και Διά Βίου Μάθηση» συμμετέχουν χωρίς 
δικαίωμα ψήφου οι ακόλουθοι: 

1. Εκπρόσωπος της Επιτροπής Δημοσιονομικού Ελέγ¬ 
χου (ΕΔΕΑ). 

2. Εκπρόσωπος της Γενικής Διεύθυνσης Δημοσίων 
Επενδύσεων. 

3. Εκπρόσωπος της Ε.Ε. Γενικής Διεύθυνσης Περιφε¬ 
ρειακής Πολιτικής. 

4. Εκπρόσωπος της Ε.Ε. Γ ενικής Διεύθυνσης Απασχόλησης 

IV. Τα μέλη της Επιτροπής Παρακολούθησης, σε περί¬ 
πτωση απουσίας ή κωλύματος, αναπληρώνονται από τους 
αναπληρωτές τους. Κάθε φορέας που εκπροσωπείται στην 
Επιτροπή Παρακολούθησης ορίζει εγγράφως και γνωστο¬ 
ποιεί στην Ειδική Υπηρεσία Διαχείρισης του ΕΠ «Ανάπτυξη 
Ανθρώπινου Δυναμικού, Εκπαίδευση και Διά Βίου Μάθηση» 
τον εκπρόσωπο του και τον αναπληρωτή του, δηλώνοντας 
αντίστοιχα και τις ηλεκτρονικές διευθύνσεις επικοινωνίας, 
οι οποίες θα χρησιμοποιηθούν για την πρόσβαση στην 
επιχειρησιακή πλατφόρμα «ΔΙΑΥΛΟΣ». Η ίδια διαδικασία 
ακολουθείται κάθε φορά που υπάρχει αντικατάσταση 
εκπροσώπου. Σε περίπτωση κωλύματος και του αναπλη¬ 
ρωματικού μέλους σε κάποια συνεδρίαση της Επιτροπής 
Παρακολούθησης, δύναται να ορίζεται εξουσιοδοτημένο 
πρόσωπο για συμμετοχή στη συγκεκριμένη συνεδρίαση. 

V. Στις συνεδριάσεις της Επιτροπής Παρακολούθησης 
μπορούν να προσκαλούνται μη μόνιμα μέλη, όπως ειδικοί 
επιστήμονες ή εμπειρογνώμονες. Επίσης δύνανται να 
συμμετέχουν ως παρατηρητές στελέχη των Υπουργεί¬ 
ων, των Περιφερειών, των Δήμων και λοιπών φορέων. 

Αρθρο 2 

Αποστολή της Επιτροπής Παρακολούθησης 
του Επιχειρησιακού Προγράμματος 

I. Η Επιτροπή Παρακολούθησης έχει ως αποστολή 
να παρακολουθεί την εφαρμογή και την πρόοδο του 
Επιχειρησιακού Προγράμματος «Ανάπτυξη Ανθρώπινου 
Δυναμικού, Εκπαίδευση και Δία Βίου Μάθηση», σύμφωνα 
με τα άρθρα 47, 48, 49 και 110 του Κανονισμού (ΕΕ) αριθ. 
1303/2013, καθώς και να εγκρίνει την εξειδίκευση του. 

II. Ειδικότερα η Επιτροπή Παρακολούθησης εξετάζει: 

1. τα δημοσιονομικά στοιχεία, τους κοινούς και ειδικούς 
δείκτες του προγράμματος, συμπεριλαμβανομένων των 
μεταβολών στις τιμές των δεικτών αποτελεσμάτων, καθώς 
και κάθε άλλο ζήτημα/στοιχείο σχετικό με την εφαρμογή 
του Προγράμματος και την πρόοδο ως προς την επίτευξη 
των ποσοτικά προσδιορισμένων στόχων και των ορό¬ 
σημων που ορίζονται στο πλαίσιο επιδόσεων και, κατά 
περίπτωση, τα αποτελέσματα ποιοτικών αναλύσεων. 

2. όλα τα λοιπά ζητήματα που επηρεάζουν την επίδο¬ 
ση του Επιχειρησιακού Προγράμματος 

3. την πρόοδο στην εφαρμογή του σχεδίου αξιολό¬ 
γησης και την παρακολούθηση των συμπερασμάτων 
των αξιολογήσεων 

4. την υλοποίηση της στρατηγικής επικοινωνίας 

5. την υλοποίηση μεγάλων έργων 

6. την τυχόν υλοποίηση κοινών σχεδίων δράσης 

7. τις δράσεις για την προώθηση της ισότητας μεταξύ 
ανδρών και γυναικών, των ίσων ευκαιριών, για την κατα¬ 
πολέμηση των διακρίσεων, συμπεριλαμβανομένης της 
προσβασιμότητας για τα άτομα με αναπηρίες 


8. τις δράσεις για την προώθηση της βιώσιμης ανά¬ 
πτυξης 

9. την πρόοδο των δράσεων που αφορούν στην τήρη¬ 
ση των εκ των προτέρων αιρεσιμοτήτων που σχετίζο¬ 
νται με το Επιχειρησιακό Πρόγραμμα, εφόσον αυτές δεν 
είχαν εκπληρωθεί κατά την ημερομηνία υποβολής του. 

10. την εφαρμογή μέσων χρηματοοικονομικής τε¬ 
χνικής, συμπεριλαμβανομένων των εκ των προτέρων 
αξιολογήσεων, των εγγράφων στρατηγικής, της μεθο¬ 
δολογίας για τις δαπάνες/αμοιβές διαχείρισης και τις 
ετήσιες εκθέσεις σχετικά με τις πραγματοποιηθείσες 
πληρωμές των δαπανών αυτών. 

11. τις ετήσιες εκθέσεις ελέγχου ή τμήμα αυτών που 
αφορούν στο οικείο Επιχειρησιακό Πρόγραμμα. 

III. Η Επιτροπή Παρακολούθησης εξετάζει και εγκρίνει: 

1. την εξειδίκευση του Επιχειρησιακού Προγράμματος 
και κάθε αναθεώρηση της 

2. τη μεθοδολογία και τα κριτήρια επιλογής των πράξεων 

3. τις ετήσιες και τις τελικές εκθέσεις υλοποίησης 

4. το σχέδιο αξιολόγησης για το Επιχειρησιακό Πρό¬ 
γραμμα και κάθε τροποποίηση του 

5. τη στρατηγική επικοινωνίας για το Επιχειρησιακό 
Πρόγραμμα και κάθε τροποποίηση της 

6. κάθε πρόταση της Διαχειριστικής Αρχής του ΕΠ για 
τροποποίηση του Επιχειρησιακού Προγράμματος πριν 
την υποβολή της στην Ευρωπαϊκή Επιτροπή. 

IV. Η Επιτροπή Παρακολούθησης του Επιχειρησιακού 
Προγράμματος «Ανάπτυξη Ανθρώπινου Δυναμικού, Εκ¬ 
παίδευση και Δία Βίου Μάθηση» για την άσκηση των 
καθηκόντων της έχει δικαίωμα πληροφόρησης για όλες 
τις παρεμβάσεις του ΕΠ. Ειδικότερα, κατόπιν αιτήματος 
της, έχει δικαίωμα πρόσβασης σε όλα τα έγγραφα που 
αφορούν στην επιλογή καθώς και την υλοποίηση των 
πράξεων, τηρουμένου του θεσμικού πλαισίου σε θέ¬ 
ματα εμπιστευτικότητας και προστασίας ευαίσθητων 
προσωπικών δεδομένων. 

Αρθρο 3 

Λειτουργία της Επιτροπής Παρακολούθησης 
του Επιχειρησιακού Προγράμματος 

I. Η Επιτροπή Παρακολούθησης θεσπίζει τον εσωτε¬ 
ρικό κανονισμό λειτουργίας της κατόπιν εισήγησης της 
Ειδικής Υπηρεσίας Διαχείρισης του ΕΠ «Ανάπτυξη Αν¬ 
θρώπινου Δυναμικού, Εκπαίδευση και Δία Βίου Μάθηση» 
σύμφωνα με τις οδηγίες της Εθνικής Αρχής Συντονισμού. 

Η Επιτροπή Παρακολούθησης εγκρίνει τον εσωτερικό κα¬ 
νονισμό λειτουργίας της κατά την πρώτη συνεδρίαση της. 

II. Οι δαπάνες για τη λειτουργία της Επιτροπής Πα¬ 
ρακολούθησης καλύπτονται από τον προϋπολογισμό 
της Τεχνικής Βοήθειας του ΕΠ «Ανάπτυξη Ανθρώπινου 
Δυναμικού, Εκπαίδευση και Δία Βίου Μάθηση». 

Η ισχύς της παρούσας αρχίζει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2015 

οι ΥΠΟΥΡΓΟΙ 

ΟΙΚΟΝΟΜΙΑΣ, ΥΠΟΔΟΜΩΝ, ΠΟΛΙΤΙΣΜΟΥ, ΠΑΙΔΕΙΑΣ 

ΝΑΥΤΙΛΙΑΣ ΚΑΙ ΤΟΥΡΙΣΜΟΥ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΤΑΘΑΚΗΣ ΑΡΙΣΤΕΙΔΗΣ ΜΠΑΛΤΑΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΠΑΝΑΓΙΩΤΗΣ ΣΚΟΥΡΛΕΤΗΣ 

Αριθμ. 2287/40083 (2) 

Συμπληρωματικά μέτρα εφαρμογής των ενωσιακών δι¬ 
ατάξεων του κοινοτικού συστήματος ελέγχου για 
την ορθή και απρόσκοπτη λειτουργία Ολοκληρω¬ 
μένου Συστήματος Παρακολούθησης και Καταγρα¬ 
φής Αλιευτικών Δραστηριοτήτων (Ο.Σ.Π.Α) και για 
την υποβολή δεδομένων από τις επιχειρήσεις του 
τομέα αλιείας. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις: 

1.1. του άρθρου 9 παρ. 2 του Ν. 2732/1999 (ΦΕΚ Α' 154) 
περί «Διεπαγγελματικών Οργανώσεων και ρύθμισης θε¬ 
μάτων αρμοδιότητας Υπουργείου Γεωργίας». 

1.2. του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Οργανα (άρθρο πρώτο 
του Π.Δ. 63/2005 (Α' 98). 

1.3. των άρθρων 11,12,13,14 του Ν.Δ. 420/1970 «Αλιευτι¬ 
κός Κώδικας» (ΦΕΚ Α' 27), του άρθρου 9 του Ν. 2040/1992 
«Ρύθμιση θεμάτων αρμοδιότητας Υπουργείου Γεωργί¬ 
ας και νομικών προσώπων εποπτείας του και άλλες 
διατάξεις» (ΦΕΚ Α' 70) και των άρθρων 48 και 49 του 
Ν. 2538/1997 (ΦΕΚ Α' 242) «Τροποποίηση της κείμενης 
νομοθεσίας για τα γεωργικά φάρμακα και κτηνιατρικά 
φάρμακα, ρύθμιση χρεών συνεταιριστικών οργανώσεων 
και άλλες διατάξεις» σχετικά με το εθνικό κυρωτικό 
σύστημα τομέα αλιείας. 

1.4. της παρ. 1 του άρθρου 2 και της περίπτωσης δ της 
παρ. 1 του άρθρου 3 της Συνθήκης για την Λειτουργία 
της Ευρωπαϊκής Ένωσης (ΕΕ Ο 83). 

1.5. του Κανονισμού (ΕΕ) αριθ. 1380/2013 του Ευρωπα¬ 
ϊκού Κοινοβουλίου και του Συμβουλίου της 11 Γς Δεκεμ¬ 
βρίου 2013, σχετικά για την Κοινή Αλιευτική Πολιτική, 
την τροποποίηση των κανονισμών (ΕΚ) αριθ. 1954/2003 
και (ΕΚ) αριθ. 1224/2009 του Συμβουλίου και την κατάρ¬ 
γηση των κανονισμών (ΕΚ) 2371/2002 και (ΕΚ) 639/2004 
του Συμβουλίου και της απόφασης 2004/585/ΕΚ του 
Συμβουλίου (ΕΕ Ε354). 

1.6. του Κανονισμού (ΕΚ) αριθ. 1224/2009 του Συμβου¬ 
λίου της 20 Γς Νοεμβρίου 2009, περί θεσπίσεως κοινο¬ 
τικού συστήματος ελέγχου της τήρησης των κανόνων 
της κοινής αλιευτικής πολιτικής, τροποποιήσεως των 
κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) 
αριθ.811/2004, (ΕΚ) αριθ. 768/2005, (ΕΚ) αριθ. 2115/2005, 
(ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 
509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) 
αριθ. 1300/2008, (ΕΚ) αριθ. 1342/2008 και καταργήσεως 
των κανονισμών (ΕΟΚ) 2847/93, (ΕΚ) αριθ. 1627/94 και 
(ΕΚ) αριθ. 1966/2006 (ΕΕΙ_ 343). 

1.7. του Κανονισμού (ΕΕ) αριθ. 404/2011 της Επιτροπής 
της 8 ης Απριλίου 2011, για τη θέσπιση λεπτομερών κα¬ 
νόνων σχετικά με την εφαρμογή του κανονισμού αριθ. 
1224/2009 περί της θέσπισης κοινοτικού συστήματος 
ελέγχου για την εξασφάλιση της τήρησης των κανόνων 
της κοινής αλιευτικής πολιτικής (ΕΕ 1112). 

1.8. του Κανονισμού (ΕΚ) αριθ. 1005/2008 του Συμβουλί¬ 
ου της 29 πς Σεπτεμβρίου 2008, περί δημιουργίας κοινο¬ 
τικού συστήματος πρόληψης, αποτροπής και εξάλειψης 
της παράνομης, λαθραίας και άναρχης αλιείας, τροπο¬ 
ποίησης των κανονισμών (ΕΟΚ) αριθ. 2847/93, (ΕΚ) αριθ. 


1936/2001 και (ΕΚ)αριθ. 601/2004 και κατάργησης των 
κανονισμών (ΕΚ) αριθ. 1093/94 και (ΕΚ) αριθ. 1447/1999 
(ΕΕ Ι_ 286). 

1.9. του Κανονισμού (ΕΚ) αριθ. 302/2009 του Συμβου¬ 
λίου, της 6 ης Απριλίου 2009, για τη θέσπιση πολυετούς 
σχεδίου αποκατάστασης του τόνου στον Ανατολικό 
Ατλαντικό και στη Μεσόγειο,... (ΕΕ I. 96) και του Καν 
(ΕΕ) 640/2010 του Κοινοβουλίου και του Συμβουλίου 
της 7^ Ιουλίου 2010 σχετικά με τη θέσπιση προγράμ¬ 
ματος τεκμηρίωσης αλιευμάτων για τον τόνο Τάυηπυε 
Ιήγηηυε και την τροποποίηση του ΚΑΝ 1984/2003 του 
Συμβουλίου (ΕΕ Ι_ 194). 

1.10. του Κανονισμού (ΕΚ) 1984/2003 του Συμβουλίου 
της 8 ης Απριλίου 2003 για τη θέσπιση κοινοτικού συ¬ 
στήματος στατιστικής καταγραφής όσον αφορά τον 
τόνο (Τίιυηηυε Ιάγηηυε), το ξιφία (Χίίίαε ρΐαάίυε) και το 
μεγαλόφθαλμο τόνο (ΤΜυηηυε οόβευε) (ΕΕ ί 295). 

1.11. του Καν(ΕΚ) 45/2001 του Ευρωπαϊκού Κοινοβουλίου 
και του Συμβουλίου, της 18 ης Δεκεμβρίου 2000, σχετικά 
με την προστασία των φυσικών προσώπων έναντι της 
επεξεργασίας δεδομένων προσωπικού χαρακτήρα από 
τα όργανα και τους οργανισμούς της Κοινότητας και 
της οδηγίας 95/46/ΕΚ της 24 ης Οκτωβρίου 1995, για την 
προστασία των φυσικών προσώπων έναντι της επεξερ¬ 
γασίας δεδομένων προσωπικού χαρακτήρα και για την 
ελεύθερη κυκλοφορία των δεδομένων αυτών 

1.12. του Καν(ΕΚ) 708/2007 του Συμβουλίου της 11ης 
Ιουνίου 2007 για τη χρήση στην υδατοκαλλιέργεια ξένων 
και απάντων σε τοπικό επίπεδο ειδών, όπως τροπο¬ 
ποιήθηκε και ισχύει, καθώς και τον Καν (ΕΚ) 535/2008 
της Επιτροπής για τις λεπτομέρειες εφαρμογής του 
Καν(ΕΚ) 708/2007. 

1.13. του Π.Δ. 107/2014 (Α' 174) «Οργανισμός του Υπουρ¬ 
γείου Αγροτικής Ανάπτυξης και Τροφίμων». 

1.14. του Π.Δ. 103/2014 (ΦΕΚ Α' 170) «Οργανισμός του 
Υπουργείου Ναυτιλίας και Αιγαίου». 

1.15. του Ν. 3852/2010 (ΦΕΚ Α' 87) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκη¬ 
σης, Πρόγραμμα Καλλικράτης» όπως τροποποιήθηκε 
και ισχύει. 

1.16 του Π.Δ. 24/2015 (ΦΕΚ Α' 20) «Σύσταση και μετονο- 
μασία Υπουργείων, μεταφορά της Γενικής Γραμματείας 
Κοινωνικών Ασφαλίσεων». 

1.17. του Π.Δ. 25/2015 (ΦΕΚ Α' 21) «Διορισμός Αντιπροέ¬ 
δρου της Κυβέρνησης .Υπουργών, Αναπληρωτών Υπουρ¬ 
γών και Υφυπουργών». 

1.18. της απόφασης του Πρωθυπουργού Υ 103/2015 
(ΦΕΚ Β' 309) «Ανάθεση αρμοδιοτήτων στον Αναπλη¬ 
ρωτή Υπουργό Παραγωγικής Ανασυγκρότησης, Περι¬ 
βάλλοντος και Ενέργειας, Ευάγγελο Αποστόλου του 
Δημητρίου». 

2. Την ανάγκη συμπληρωματικών μέτρων εφαρμογής 
των διατάξεων του κοινοτικού συστήματος ελέγχου 
για την ορθή και απρόσκοπτη λειτουργία ολοκληρω¬ 
μένου πληροφοριακού συστήματος για την εφαρμογή 
της Κοινής Αλιευτικής Πολιτικής, για τον έλεγχο της 
αλιείας και της εμπορίας, την καταγραφή των εκθέσεων 
επιτήρησης και επιθεώρησης, των παραβάσεων - κυρώ¬ 
σεων - μορίων, καθώς και την παροχή ηλεκτρονικών 
υπηρεσιών του τομέα αλιείας. 

3. Τη γνωμοδότηση του Συμβουλίου Αλιείας, όπως 
διατυπώνεται στο αριθ. 262/2014 πρακτικό του. 

4. Το γεγονός ότι από τις διατάξεις της παρούσας 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7743 


απόφασης δεν προκαλείται δαπάνη εις βάρος του κρα¬ 
τικού Προϋπολογισμού, αποφασίζουμε: 

ΑΡΘΡΟ 1 

Σκοπός 

Σκοπός της παρούσας απόφασης είναι η ορθή και 
απρόσκοπτη λειτουργία του Ολοκληρωμένου Συστή¬ 
ματος Παρακολούθησης και Καταγραφής Αλιευτικών 
Δραστηριοτήτων (Ο.Σ.Π.Α), για την εφαρμογή της Κοι¬ 
νής Αλιευτικής Πολιτικής, τον έλεγχο της αλιείας και 
της εμπορίας, την καταγραφή των εκφορτώσεων των 
αλιευτικών σκαφών ,την καταγραφή των εκθέσεων επι¬ 
τήρησης και επιθεώρησης, των παραβάσεων - κυρώ¬ 
σεων - μορίων, καθώς και την παροχή ηλεκτρονικών 
υπηρεσιών του τομέα αλιείας. 

ΑΡΘΡΟ 2 

Ορισμοί 

Για τις ανάγκες της παρούσας απόφασης, ισχύουν οι 
ορισμοί των Κανονισμών Καν(ΕΕ) αριθ.1380/2013, Καν(ΕΚ) 
αριθ. 1224/2009, Καν(ΕΕ) αριθ. 404/2011, Καν(ΕΚ) αριθ. 
1005/2008, Καν(ΕΚ) αριθ. 302/2009, Καν(ΕΕ) 640/2010. 

ΑΡΘΡΟ 3 
Πεδίο Εφαρμογής 

Η παρούσα απόφαση εφαρμόζεται, κατά περίπτωση, 
στις δραστηριότητες του τομέα αλιείας και στις επι¬ 
χειρήσεις αλιείας, υδατοκαλλιέργειας, εμπορίας- με¬ 
ταποίησης προϊόντων αλιείας και υδατοκαλλιέργειας 
που καλύπτει η Κοινή Αλιευτική Πολιτική και δραστηρι¬ 
οποιούνται στην επικράτεια ή σε κοινοτικά ύδατα ή από 
ελληνικά αλιευτικά σκάφη, καθώς και στην εισαγωγή - 
εξαγωγή - επαναεξαγωγή προϊόντων του τομέα αλιείας 
από και προς τρίτες χώρες. 

ΑΡΘΡΟ 4 

Υποβολή στοιχείων του τομέα αλιείας 

1. Όλες οι επιχειρήσεις του τομέα αλιείας φυσικά ή 
νομικά πρόσωπα (αλιείς, υδατοκαλλιεργητές, έμποροι, 
μεταποιητές) υποβάλλουν στοιχεία της δραστηριότητας 
τους (αλιεία, εκφόρτωση, παραγωγή, οικονομικά, απα¬ 
σχόλησης κ.α), στο πλαίσιο των διατάξεων του συστή¬ 
ματος ελέγχου της αλιείας και της κοινής αλιευτικής 
πολιτικής, τα οποία συγκεντρώνονται στην Γ ενική Διεύ¬ 
θυνση Βιώσιμης Αλιείας του Υπουργείου Παραγωγικής 
Ανασυγκρότησης, Περιβάλλοντος και Ενέργειας ως εξής: 

α. οι κυβερνήτες ή οι πλοιοκτήτες των αλιευτικών σκα¬ 
φών με ολικό μήκος μεγαλύτερο των 12 μέτρων και των 
αλιευτικών σκαφών με άδεια αλίευσης εκτός χωρικών 
υδάτων και μεγάλων πελαγικών ψαριών ανεξάρτητα 
του μήκους του σκάφους, υποβάλλουν ηλεκτρονικά τα 
στοιχεία του ημερολογίου αλιείας, της δήλωσης εκφόρ- 
τωσης για κάθε αλιευτικό ταξίδι ή της δήλωσης μετα- 
φόρτωσης, σύμφωνα με τις προϋποθέσεις και χρονικούς 
περιορισμούς του Καν (ΕΚ) 1224/2009. 

β. οι κυβερνήτες ή οι πλοιοκτήτες των αλιευτικών 
σκαφών με ολικό μήκος μικρότερο των 12 μέτρων και 
μεγαλύτερο των 10 μέτρων ,που δεν είναι υπόχρεοι σύμ¬ 
φωνα με την προηγούμενη παράγραφο (α),υποβάλλουν 
τα στοιχεία του ημερολογίου αλιείας, της δήλωσης εκ- 
φόρτωσης για κάθε αλιευτικό ταξίδι ή της δήλωσης 
μεταφόρτωσης σε έντυπη μορφή, σύμφωνα με τις προ¬ 
ϋποθέσεις και χρονικούς περιορισμούς του Καν (ΕΚ) 


1224/2009. Μπορούν όμως να επιλέξουν την ηλεκτρονική 
υποβολή αυτών των στοιχείων. 

γ. οι πλοιοκτήτες των αλιευτικών σκαφών με ολικό 
μήκος μικρότερο των 10 μέτρων, υποβάλλουν μηνιαία 
στατιστικά στοιχεία της αλιευτικής δραστηριότητας 
και των εκφορτώσεων τους σύμφωνα με τις υποδείξεις 
της Γ ενικής Διεύθυνσης Βιώσιμης Αλιείας. Τ α στοιχεία 
υποβάλλονται είτε σε έντυπη μορφή είτε ηλεκτρονικά. 

δ. Οι πρώτοι αγοραστές και οι μεταφορείς των προ¬ 
ϊόντων αλιείας που εκφορτώνονται και εμπορεύονται 
σε πρώτη πώληση στην χώρα,υποβάλλουν ηλεκτρο¬ 
νικά δήλωση πρώτης πώλησης ή δήλωση μεταφοράς 
με τις προϋποθέσεις και χρονικούς περιορισμούς του 
Καν(ΕΚ)1224/2009. 

ε. Επιχειρήσεις υδατοκαλλιέργειας και επιχειρήσεις 
επεξεργασίας και μεταποίησης προϊόντων αλιείας και 
υδατοκαλλιέργειας, υποβάλλουν ηλεκτρονικά ετήσια 
στοιχεία της εκμετάλλευσης τους (παραγωγή, οικονο¬ 
μικά, απασχόλησης κ.α ) σύμφωνα με τις υποδείξεις της 
Γ ενικής Διεύθυνσης Βιώσιμης Αλιείας 
2. Η Γενική Διεύθυνση Βιώσιμης Αλιείας μπορεί να 
απαιτεί την υποβολή πρόσθετων στοιχείων πέραν των 
προαναφερόμενων από τις επιχειρήσεις του παρόντος 
άρθρου. 

ΑΡΘΡΟ 5 

Λειτουργία Ο.Σ.Π.Α 

1. Στο Υπουργείο Παραγωγικής Ανασυγκρότησης, 
Περιβάλλοντος και Ενέργειας, στην Γενική Διεύθυνση 
Βιώσιμης Αλιείας τηρείται Ολοκληρωμένο Σύστημα Πα¬ 
ρακολούθησης και Καταγραφής Αλιευτικών δραστηρι¬ 
οτήτων (ΟΣΠΑ), το οποίο: 

(α) διαρθρώνεται στα ακόλουθα υποσυστήματα: 
ι. Υποσύστημα ΑΛΙΕΙΑ: Περιλαμβάνει την ηλεκτρονική 
υποβολή Ημερολογίων Αλιείας, Δηλώσεων Εκφόρτωσης, 
Δηλώσεων Μεταφόρτωσης, Προαναγγελίας, στατιστικής 
καταγραφής εκφορτώσεων αλιευτικών σκαφών <1 Ομ 
ιι. Υποσύστημα ΕΜΠΟΡΙΑ: Περιλαμβάνει την ηλεκτρο¬ 
νική υποβολή Δηλώσεων Ανάληψης - Πώλησης. Ειδικά, 
για τα αλιεύματα τόνου (ΒΡΤ), παράγεται με μοναδική 
αρίθμηση του συστήματος το Έγγραφο Αλιευμάτων 
Τόνου (ΒΟϋ). 

ιιι. Υποσύστημα ΠΙΣΤΟΠΟΙΗΤΙΚΑ: Περιλαμβάνει την 
ηλεκτρονική υποβολή αιτήματος αποδοχής πιστοποι¬ 
ητικών αλιευμάτων ή ισοδύναμων δικαιολογητικών για 
την εισαγωγή και επανεξαγωγη από και προς τρίτες 
χώρες, καθώς και την έκδοση ψηφιακού πιστοποιητικού 
εξαγωγής. 

ιν. Υποσύστημα ΕΛΕΓΧΟΣ: Περιλαμβάνονται το πλάνο 
ελέγχου των ελεγκτικών αρχών του τομέα αλιείας , 
οι εκθέσεις επιθεώρησης και επιτήρησης, το μητρώο 
παραβάσεων και επιβολής κυρώσεων, καθώς και το σω- 
ρευτικό σύστημα μορίων. 

ν. Υποσύστημα ΨΗΦΙΑΚΕΣ ΥΠΗΡΕΣΙΕΣ: Περιλαμβά¬ 
νονται οι διαδικασίες υποβολής αιτήματος και απο¬ 
δοχής ή απόρριψης αυτού. Το κάθε αίτημα λαμβάνει 
μοναδικό αριθμό από το σύστημα, μέσω του οποίου 
ενημερώνεται για το στάδιο εξέλιξης του αιτήματος, 
καθώς και την τελική έκβαση αυτού. Επίσης, περιλαμ¬ 
βάνονται τα δελτία καταγραφής στατιστικών στοιχεί¬ 
ων επιχειρήσεων του τομέα της υδατοκαλλιέργειας, 
των εσωτερικών υδάτων και του τομέα επεξεργασίας 
μεταποίησης αλιευμάτων. 

νι. Υποσύστημα ΙΣΤΟΣΕΛΙΔΑ: Περιλαμβάνει την επίση¬ 
μη ιστοσελίδα της Γενικής Διεύθυνσης Βιώσιμης Αλιεί¬ 
ας, που αποτελείται από το ασφαλές τμήμα και το μη 
ασφαλές τμήμα που είναι προσβάσιμο στο κοινό. 

και 

(β) περιλαμβάνει υποστηρικτικές εφαρμογές που αφορούν: 

ι. Διαχείριση χρηστών: Περιλαμβάνει τις διαδικασίες 
χορήγησης κωδικών, πρόσβασης και διαχείρισης των 
στοιχείων τους. 

ιι. Διαχείριση καταλόγων και μητρώων: Περιλαμβά¬ 
νονται ενδεικτικά οι πρώτοι αγοραστές, τα στοιχεία 
των επαγγελματικών αλιευτικών σκαφών, των σκαφών 
εσωτερικών υδάτων, των ερασιτεχνικών σκαφών κ.α 

ιιι. Αναφορές: Περιλαμβάνει λογισμικό διαχείρισης 
αναφορών 

ιν. Διαλειτουργικότητα - Επικύρωση: Περιλαμβάνει την 
ανταλλαγή δεδομένων με την Ε.Ε. ή τον φορέα που 
ορίζεται από την Ευρωπαϊκή Επιτροπή , τα άλλα Κράτη 
Μέλη, το Σύστημα Παρακολούθησης Σκαφών (ΚΠΑ), τα 
συστήματα άλλων εθνικών αρχών, 

2. (α) Η Γ ενική Διεύθυνση Βιώσιμης Αλιείας του Υπουρ¬ 
γείου Παραγωγικής Ανασυγκρότησης, Περιβάλλοντος 
και Ενέργειας έχει τη μέριμνα για την ανάπτυξη και την 
ορθή και απρόσκοπτη λειτουργία του ΟΣΠΑ. 

(β) Η Διεύθυνση Ηλεκτρονικής Διακυβέρνησης της Γ ε¬ 
νικής Διεύθυνσης Διοικητικών Υπηρεσιών και Ηλεκτρο¬ 
νικής Διακυβέρνησης, του Υπουργείου Παραγωγικής 
Ανασυγκρότησης, Περιβάλλοντος και Ενέργειας έχει 
τη μέριμνα για τη φιλοξενία, συντήρηση - διαχείριση 
και την τεχνική υποστήριξη της λειτουργίας του Ο.Σ.Π.Α 

3. Η εμπιστευτικότητα των δεδομένων του ΟΣΠΑ εμπί¬ 
πτει στους εφαρμοστέους κανόνες σχετικά με το εμπο¬ 
ρικό και επαγγελματικό απόρρητο και στην προστασία 
δεδομένων προσωπικού χαρακτήρα. 

ΑΡΘΡΟ 6 

Υποχρεώσεις διαχειριστή Ο.Σ.Π.Α : 

Γ ια την εφαρμογή της παρούσας απόφασης η Γ ενική 
Διεύθυνση Βιώσιμης Αλιείας του Παραγωγικής Ανασυ¬ 
γκρότησης, Περιβάλλοντος και Ενέργειας, υποχρεούταί: 

1. Να δώσει στις αρμόδιες Ελεγκτικές Αρχές του τομέα 
αλιείας και στους υπόχρεους-χρήστες του άρθρου 5 
πρόσβαση σε λογισμικό βάσει των απαιτήσεων και των 
δεδομένων της εφαρμογής Ο.Σ.Π.Α, καθώς και να τους 
παρέχει τεχνική υποστήριξη κατά την έναρξη λειτουρ¬ 
γίας του συστήματος. 

2. Να εφοδιάσει τις αρμόδιες Αρχές Ελέγχου της Γ ε¬ 
νικής Διεύθυνσης Βιώσιμης Αλιείας και των Υπηρεσιών 
Αλιείας των Αποκεντρωμένων Διευθύνσεων του Υπουρ¬ 
γείου Παραγωγικής Ανασυγκρότησης, Περιβάλλοντος 
και Ενέργειας και των Περιφερειακών Ενοτήτων με τον 
αναγκαίο εξοπλισμό. 

3. Να μεριμνήσει για την ενημέρωση - ευαισθητοποί- 
ηση και εκπαίδευση χρηστών, τη σύνταξη εγκυκλίων, 
εγχειριδίων, οδηγιών κλπ. 

4. Να διαθέτει συγκεντρωτικές πληροφορίες και στα¬ 
τιστικά δεδομένα από τα επεξεργασμένα στοιχεία, στην 
Ευρωπαϊκή Επιτροπή, στις Περιφερειακές Οργανώσεις 
Αλιείας, στους Διεθνείς Οργανισμούς ,στα Εκπαιδευτικά 
και Ερευνητικά Ιδρύματα. 

5. Σε περίπτωση που οι Διευθύνσεις της Γ ενική Διεύ¬ 
θυνσης Βιώσιμης Αλιείας του Υπουργείου Παραγωγι¬ 
κής Ανασυγκρότησης, Περιβάλλοντος και Ενέργειας ή 


η Διεύθυνση Ελέγχου Αλιείας του Λιμενικού Σώματος- 
Ελληνικής Ακτοφυλακής του Υπουργείου Οικονομίας, 
Υποδομών Ναυτιλίας και Τουρισμού διαπιστώσει, μετά 
από τη διασταύρωση των στοιχείων, παραβάσεις που 
εμπίπτουν στην μη συμμόρφωση με τους κανόνες της 
Κοινής Αλιευτικής Πολιτικής και την αλιευτική νομοθεσία 
(ενωσιακή και εθνική), ενημερώνουν άμεσα τις Αρχές 
που είναι αρμόδιες για τον έλεγχο της αλιείας και των 
προϊόντων της αλιείας και υδατοκαλλιέργειας για τις 
περαιτέρω ενέργειες. 

6. Με εισήγηση της αρμόδιας Διεύθυνσης Ελέγχου 
Αλιευτικών Δραστηριοτήτων και Προϊόντων της Γ ενικής 
Διεύθυνσης Βιώσιμης Αλιείας, τίθεται ο χρόνος πλήρους 
και παραγωγικής λειτουργίας των επιμέρους υποσυστη¬ 
μάτων και εφαρμογών του Ο.Σ.Π.Α, οι εξειδικεύσεις και 
οι τροποποιήσεις αυτού. 

ΑΡΘΡΟ 7 

Υποχρεώσεις χρηστών 

Τα υποσυστήματα του Ο.Σ.Π.Α χρησιμοποιούν: 
α. οι κυβερνήτες ή οι πλοιοκτήτες των αλιευτικών σκα¬ 
φών με ολικό μήκος μεγαλύτερο των 12 μέτρων και των 
αλιευτικών σκαφών με άδεια αλίευσης εκτός χωρικών 
υδάτων και μεγάλων πελαγικών ψαριών ανεξάρτητα του 
μήκους του σκάφους, για την ηλεκτρονική υποβολή των 
δεδομένων αλιείας, εκφορτώσεων, μεταφορτώσεων. Οι 
πλοιοκτήτες των προαναφερόμενων αλιευτικών σκαφών 
οφείλουν να διαθέτουν τον απαιτούμενο εξοπλισμό για 
την σύνδεση και την ηλεκτρονική υποβολή των δεδομέ¬ 
νων και ειδικότερα να εγκαθιστούν και να λειτουργούν 
συσκευές ΕΒ3 στο αλιευτικό τους σκάφος. 

β. οι κυβερνήτες ή οι πλοιοκτήτες των αλιευτικών 
σκαφών με ολικό μήκος μικρότερα των 12 μέτρων που 
δεν είναι υπόχρεοι σύμφωνα με την προηγούμενη πα¬ 
ράγραφο (α), αλλά επιλέγουν προαιρετικά την ηλεκτρο¬ 
νική υποβολή των δεδομένων αλιείας, εκφορτώσεων, 
μεταφορτώσεων. 

γ. οι πλοιοκτήτες των αλιευτικών σκαφών με ολικό 
μήκος μικρότερο των 10 μέτρων, για την συμπλήρωση 
και υποβολή στατιστικών μηνιαίων στοιχείων εκφορ¬ 
τώσεων είτε με απ’ ευθείας πρόσβαση στην εφαρμογή 
του Ο.Σ.Π.Α και ηλεκτρονική υποβολή, είτε μέσω ειδικών 
έντυπων. 

δ. οι πρώτοι αγοραστές και οι μεταφορείς προϊόντων 
αλιείας για την ηλεκτρονική υποβολή δηλώσεων πώλη¬ 
σης, ανάληψης και μεταφοράς αντίστοιχα 
ε. οι επιχειρήσεις αλιείας, υδατοκαλλιέργειας, επε¬ 
ξεργασίας και μεταποίησης, εισαγωγής - εξαγωγής, για 
την υποβολή ηλεκτρονικών αιτήσεων ή ετήσιων δελτίων 
καταγραφής στοιχείων των εκμεταλλεύσεων τους. 

στ. οι υπάλληλοι των αρμόδιων Ελεγκτικών Αρχών 
του τομέα αλιείας για την καταχώρηση των εκθέσεων 
επιτήρησης και επιθεώρησης καθώς και των στοιχεί¬ 
ων αυτών που αφορούν στο πρόγραμμα ελέγχου και 
στην επιβολή και παρακολούθηση των επιβαλλόμενων 
κυρώσεων 

ζ. οι υπάλληλοι των Διευθύνσεων ή Τμημάτων Αλιείας 
των Περιφερειακών Ενοτήτων, για την καταχώρηση των 
εντύπων ημερολογίων αλιείας - δηλώσεων εκφόρτωσης 
και των εντύπων στατιστικών μηνιαίων στοιχείων, για 
τη διαχείριση των ηλεκτρονικών αιτήσεων και ψηφιακών 
υπηρεσιών, για την καταχώρηση και τήρηση καταλόγων 
και μητρώων και τη χορήγηση κωδικών πρόσβασης. 

η. οι υπάλληλοι των Λιμενικών Αρχών για την καταχώ- 
ρηση και τήρηση καταλόγων και μητρώων, διαχείριση 
προαναγγελιών καθώς και τη μέριμνα για τη διασφάλιση 
της σύνδεσης των συστημάτων τους με το Ο.Σ.Π.Α. 

Η απόφαση αυτή ισχύει από την ημερομηνία δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΥΑΓΓΕΛΟΣ ΑΠΟΣΤΟΛΟΥ 
-♦- 

Αριθμ. 1547/39636 (3) 

Τροποποίηση της με αριθ. 3323/99635/1-8-2014 υπουρ¬ 
γικής απόφασης «Δυναμικό παραγωγής οινοποιήσι- 
μων ποικιλιών αμπέλου». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1) Τις διατάξεις: 

α) Του άρθρου 1 παρ. 2 και του άρθρου 3 του 
Ν.Δ. 243/1969 «Περί βελτιώσεως και προστασίας της 
αμπελουργικής παραγωγής» (Α' 144), όπως τροποποι¬ 
ήθηκε και ισχύει. 

β) Της παρ. 2 του άρθρου 62, της παρ. 46 και του 
προτελευταίου εδαφίου του άρθρου 64 του Ν. 4235/2014 
«Διοικητικά μέτρα, διαδικασίες και κυρώσεις στην εφαρ¬ 
μογή της ενωσιακής και εθνικής νομοθεσίας στους το¬ 
μείς των τροφίμων, των ζωοτροφών και της υγείας και 
προστασίας των ζώων και άλλες διατάξεις αρμοδιότη¬ 
τας του Υπουργείου Αγροτικής Ανάπτυξης και Τροφί¬ 
μων» (Α' 32). 

γ) Του άρθρου 90 του Κώδικα Νομοθεσίας για την 
Κυβέρνηση και Κυβερνητικά Όργανα, όπως κυρώθηκε 
με το άρθρο πρώτο του Π.Δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α' 98). 

2) Τους Κανονισμούς: 

α) (ΕΚ) αριθ. 1234/2007 του Συμβουλίου (1299/16.11.2007) 
«για τη θέσπιση κοινής οργάνωσης των γεωργικών αγο¬ 
ρών και ειδικών διατάξεων για ορισμένα γεωργικά προ¬ 
ϊόντα («Ενιαίος κανονισμός ΚΟΑ»)», όπως ισχύει. 

β) (ΕΚ) αριθ. 555/2008 της Επιτροπής (Ι_ 170/30.6.2008) 
«για τη θέσπιση λεπτομερών κανόνων εφαρμογής του 
κανονισμού (ΕΚ) αριθ. 479/2008 του Συμβουλίου για την 
κοινή οργάνωση της αμπελοοινικής αγοράς όσον αφορά 
τα προγράμματα στήριξης, τις συναλλαγές με τρίτες 
χώρες, το δυναμικό παραγωγής και τους ελέγχους στον 
αμπελοοινικό τομέα», όπως ισχύει. 

γ) (ΕΚ) αριθ. 436/2009 της Επιτροπής (ί 128/27.05.2009) 
«για τις λεπτομέρειες εφαρμογής του κανονισμού (ΕΚ) 
αριθ. 479/2008 του Συμβουλίου, όσον αφορά το αμπε¬ 
λουργικό μητρώο, τις υποχρεωτικές δηλώσεις και τη 
συγκέντρωση στοιχείων για την παρακολούθηση της 
αγοράς, τα συνοδευτικά έγγραφα μεταφοράς των προ¬ 
ϊόντων και τα βιβλία που πρέπει να τηρούνται στον 
αμπελοοινικό τομέα», όπως ισχύει, 

δ) (ΕΕ) αριθ. 1308/2013 του Ευρωπαϊκού Κοινοβουλίου 
και του Συμβουλίου, (ΕΕ 1_ 347/20.12.2013) της 17 ης Δε¬ 


κεμβρίου 2013 «για τη θέσπιση κοινής οργάνωσης των 
αγορών γεωργικών προϊόντων και την κατάργηση των 
κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) 
αριθ. 1037/2001 και (ΕΚ) αριθ. 1234/2007 του Συμβουλίου». 

3) Την αριθ. 3323/99635/1-8-2014 «Δυναμικό παραγω¬ 
γής οινοποιήσιμων ποικιλιών αμπέλου» απόφασης του 
Υπουργού Αγροτικής Ανάπτυξης και Τροφίμων (Β' 2176). 

4) Το υπ’ αριθ. 25/27-1-2015 Προεδρικό Διάταγμα «Διο¬ 
ρισμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών» (Α' 21/27-01-2015). 

5) Την με αριθ. Υ103/2-3-2015 Απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Παραγωγικής Ανασυγκρότησης, Περιβάλλο¬ 
ντος και Ενέργειας Ευάγγελο Αποστόλου του Δημη- 
τρίου» (Β' 209). 

6) Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Η με αριθ. 3323/99635/1-8-2014 απόφαση του Υπουργού 
Αγροτικής Ανάπτυξης και Τροφίμων (Β' 2176) τροποποι¬ 
είται ως κατωτέρω: 

Η παράγραφος 2 του άρθρου 13 αντικαθίσταται ως εξής: 

Για το έτος 2015 δεν θα κατατεθούν νέες αιτήσεις 
δικαιωμάτων φύτευσης από το Εθνικό Αποθεματικό. 

Οι αιτήσεις που έχουν υποβληθεί στις κατά τόπους 
Διευθύνσεις Αγροτικής Οικονομίας και Κτηνιατρικής από 
1 η Αυγούστου έως 15 Δεκεμβρίου 2014, παραμένουν σε 
ισχύ και θα ενεργοποιηθούν σε οποιαδήποτε κατανομή 
δικαιωμάτων φύτευσης από το Εθνικό Αποθεματικό. 

Άρθρο 2 

Κατά τα λοιπά ισχύουν οι διατάξεις της αριθ. 
3323/99635/1-8-2014 «Δυναμικό παραγωγής οινοποιήσι- 
μων ποικιλιών αμπέλου» (Β' 2176) απόφασης του Υπουρ¬ 
γού Αγροτικής Ανάπτυξης και Τροφίμων 

Η παρούσα απόφαση αρχίζει να ισχύει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 7 Απριλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΥΑΓΓΕΛΟΣ ΑΠΟΣΤΟΛΟΥ 
-♦- 

Αριθμ. 500540 (4) 

Ορισμός αναπληρωτή του Γ ενικού Γ ραμματέα 
του Ελληνικού Οργανισμού Τουρισμού (Ε.Ο.Τ.). 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ 
ΕΛΛΗΝΙΚΟΥ ΟΡΓΑΝΙΣΜΟΥ ΤΟΥΡΙΣΜΟΥ 

Έχοντας υπόψη: 

1. Το Ν. 2160/1993 (ΦΕΚ118/Α'/19.07.1993) «Ρυθμίσεις για 
τον Τουρισμό και άλλες Διατάξεις», όπως ισχύει. 

2. Τις διατάξεις του Ν. 3270/2004 (ΦΕΚ 187/Α'/11.10.2004) 
«Αρμοδιότητες του Υπουργείου Τουριστικής Ανάπτυξης 
και θέματα Τουρισμού». 

3. Το Π.Δ. 343/2001 (ΦΕΚ 231/Α'/11.10.2001) «Οργανισμός 
Διάρθρωσης Υπηρεσιών του Ελληνικού Οργανισμού 
Τουρισμού». 

4. Το Ν. 3878/2010 (ΦΕΚ 161/Α'/20.09.2010) « Ρυθμίσεις 
για τα όργανα του Ε.Ο.Τ.» και ειδικότερα το άρθρο 8. 

5. Την υπ’ αριθμ. 18233/24.12.2012 απόφαση Υπουργού 
Τουρισμού (ΦΕΚ 582/ΥΟΔΔ/24.12.2012) περί διορισμού 
του Γενικού Γραμματέα του Ελληνικού Οργανισμού 
Τουρισμού (Ε.Ο.Τ.). 

6. Το Π.Δ. 24/2015 (ΦΕΚ 20/Α’/27.01.2015) «Σύσταση και 
μετονομασία Υπουργείων, μεταφορά της Γενικής Γραμ- 
ματείας Κοινωνικών Ασφαλίσεων» και ειδικότερα το άρθ. 
2 περί Σύστασης Υπουργείου Οικονομίας, Υποδομών, 
Ναυτιλίας και Τουρισμού, και το Π.Δ. 25/2015 (ΦΕΚ 21/ 
Α727.01.2015) «Διορισμός Αντιπροέδρου της Κυβέρνησης, 
Υπουργών, Αναπληρωτών Υπουργών και Υφυπουργών». 

7. Την υπ’ αριθμ. 6196/27.03.2015 (ΦΕΚ 210/ΥΟΔΔ/ 
01.04.2015) απόφαση του Υπουργού και της Αναπλη- 
ρώτριας του Υπουργού Οικονομίας, Υποδομών, Ναυτι¬ 
λίας και Τουρισμού «Αποδοχή παραίτησης Προέδρου 

Ε.Ο.Τ.και διορισμός Προέδρου, Αντιπροέδρου και 

μελών Διοικητικού Συμβουλίου του Ε.Ο.Τ.». 

8. Την υπ’ αριθμ. 501809/25.09.2013 (ΦΕΚ 2447/ 
Β730.09.2013) απόφαση Γ ενικού Γ ραμματέα Ε.Ο.Τ. περί 
ορισμού αναπληρωτή του Γ ενικού Γ ραμματέα του Ε.Ο.Τ. 


9. Το Ν. 3861/2010. 

10. Το γεγονός ότι με την απόφαση αυτή δεν προκα- 
λείται πρόσθετη δαπάνη σε βάρος του τακτικού προϋ¬ 
πολογισμού του Ε.Ο.Τ. 

11. Τις υπηρεσιακές ανάγκες για την εύρυθμη λειτουρ¬ 
γία του Οργανισμού, αποφασίζουμε: 

1. Ορίζουμε το μέλος του Διοικητικού Συμβουλίου 
του Ε.Ο.Τ. Κωνσταντίνο Βλαχογιάννη του Ηρακλή, ως 
αναπληρωτή του Γ ενικού Γ ραμματέα του Ε.Ο.Τ. Πάνου 
Λειβαδά του Βασιλείου, στις περιπτώσεις που ο Γ ενικός 
Γραμματέας απουσιάζει ή κωλύεται ή εκλείψει. 

2. Από θέσεως σε ισχύ της παρούσης παύει να ισχύει 
η υπ’ αριθμ. 501809/25.09.2013 (ΦΕΚ 2447/Β730.09.2013) 
απόφαση Γ ενικού Γ ραμματέα Ε.Ο.Τ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2015 
Ο Γενικός Γραμματέας 
ΠΑΝΟΣ ΛΕΙΒΑΔΑΣ 

